

LATVIJAS REPUBLIKAS

DAUGAVPILS PILSĒTAS DOME

Reģ. Nr. 90000077325, K. Valdemāra iela 1, Daugavpils, LV-5401, tālrunis 65404344, 65404346, fakss 65421941

e-pasts: info@daugavpils.lv www.daugavpils.lv

**LĒMUMS**

Daugavpilī

2017.gada 28.septembrī Nr.**523**

(prot.Nr.**32**, **8**.§)

**Par nekustamā īpašuma ar kadastra Nr.0500 026 0130 18.Novembra ielā 354V, Daugavpilī, izmantošanu pašvaldības autonomās funkcijas izpildes nodrošināšanai**

Pamatojoties uz likuma “Par pašvaldībām” 14.panta otrās daļas 3.puntku, 15.panta pirmās daļas 7.punktu, 21.panta pirmās daļas 27.punktu, 1.07.1993. Dzīvojamo telpu apmaiņas noteikumu 7.punktu,

ievērojot to, ka īpašuma tiesības uz nekustamo īpašumu ar kadastra Nr.0500 026 0130 18.Novembra ielā 354V, Daugavpilī, Daugavpils pilsētas zemesgrāmatas nodalījumā Nr.100000154012 no 2004.gada 9.novembra nostiprinātas uz Daugavpils pilsētas pašvaldības vārda (nekustamais īpašums sastāv no zemes gabala ar kadastra apzīmējumu 0500 026 0130 1132 m 2 platībā un astoņu dzīvokļu dzīvojamās mājas ar kadastra apzīmējumu 0500 026 0119 004),

ņemot vērā nepieciešamību nodrošināt pašvaldības autonomās funkcijas - nodrošināt iedzīvotājiem sociālo palīdzību, tajā skaitā veco ļaužu nodrošināšana ar vietām pansionātos,

nepieciešamību paplašināt Pensionāru sociālās apkalpošanas teritoriālā centra vietu skaitu,

sakarā ar piedalīšanos projektā “Energoefektivitātes paaugstināšana pašvaldības ēkā 18.Novembra ielā 354V, Daugavpilī” 4.2.2.specifiskā atbalsta mērķa “Atbilstoši pašvaldības integrētajām attīstības programmām sekmēt energoefektivitātes paaugstināšanu un atjaunojamo energoresursu izmantošanu pašvaldības ēkās” pirmās kārtas atlasē, līdz ar ko dzīvojamai mājai pēc adreses 18.Novembra ielā 354V, Daugavpilī, jānosaka statuss un jāatbrīvo no īrniekiem,

saskaņā ar Daugavpils pilsētas domes (turpmāk – Dome) Mājokļu komitejas 2017.gada 21.septembra sēdes protokolu Nr.10, Īpašuma komitejas 2017.gada 21.septembra sēdes protokolu Nr.13, Attīstības komitejas 2017.gada 21.septembra sēdes protokolu Nr.6, atklāti balsojot: PAR – 13 (J.Dukšinskis, R.Eigims, A.Elksniņš, A.Gržibovskis, M.Ivanova-Jevsejeva, L.Jankovska, R.Joksts, I.Kokina, V.Kononovs, J.Lāčplēsis, I.Prelatovs, H.Soldatjonoka, A.Zdanovskis), PRET – nav, ATTURAS – nav, **Daugavpils pilsētas dome nolemj:**

1. Piedāvāt dzīvojamā mājā ar kadastra apzīmējumu 0500 026 0119 004 18.Novembra ielā 354V, Daugavpilī, esošo dzīvokļu īrniekiem apmainīt īrējamās dzīvojamās telpas uz citām, Daugavpils pilsētas pašvaldībai piederošajām, dzīvojamām telpām.

2. Uzdot Domes Īpašuma pārvaldīšanas departamentam veikt visas nepieciešamās darbības ar mērķi rast piemērotus un abām pusēm pieņemamus variantus dzīvojamā mājā 18.Novembra ielā 354V, Daugavpilī, dzīvojošo dzīvokļu īrnieku izmitināšanai citās Daugavpils pilsētas pašvaldībai piederošās dzīvojamās telpās, nodrošinot remontu veikšanu īrniekiem iedalāmajās telpās.

3. Pilnvarot Domes Mājokļu komisiju pieņemt lēmumus par dzīvojamās telpas apmaiņu un īres līgumu noslēgšanu ar dzīvojamās mājas 18.Novembra ielā 354V, Daugavpilī, esošajiem dzīvokļu īrniekiem, bez tiesībām tos atsavināt.

4. Izbeidzot visus ar dzīvojamās mājas 18.Novembra ielā 354V, Daugavpilī dzīvokļu īrniekiem noslēgtus īres līgumus, mainīt dzīvojamās mājas 18.Novembra ielā 354V, Daugavpilī, kadastra apzīmējums 0500 026 0119 004, lietošanas mērķi – no triju vai vairāku dzīvokļu dzīvojamās mājas (kods 1122) uz dažādu sociālo grupu kopdzīvojamā māja (kods 1130, pansionāta ēka).

5. Lēmuma izpildi kontrolēt Domes priekšsēdētāja 1.vietniekam I.Prelatovam.

Domes priekšsēdētājs *(personiskais paraksts)*  R.Eigims